CELEX: 32009R1087
Language: ro
Date: 2009-11-12 00:00:00
Title: Regulamentul (CE) nr. 1087/2009 al Comisiei din 12 noiembrie 2009 privind autorizarea unui preparat enzimatic de endo-1,4-beta-xilanază produsă de Trichoderma reesei (ATCC PTA 5588), de subtilizină produsă de Bacillus subtilis (ATCC 2107) și de alfa-amilază produsă de Bacillus amyloliquefaciens (ATCC 3978) ca aditiv pentru hrana puilor pentru îngrășat, a rațelor și a curcanilor pentru îngrășat (titularul autorizației: Danisco Animal Nutrition; entitate juridică: Finnfeeds International Limited) (Text cu relevanță pentru SEE)

13.11.2009   
            
            
               RO
            
            
               Jurnalul Oficial al Uniunii Europene
            
            
               L 297/4
            
         
      REGULAMENTUL (CE) NR. 1087/2009 AL COMISIEI
   
   din 12 noiembrie 2009
   privind autorizarea unui preparat enzimatic de endo-1,4-beta-xilanază produsă de Trichoderma reesei (ATCC PTA 5588), de subtilizină produsă de Bacillus subtilis (ATCC 2107) și de alfa-amilază produsă de Bacillus amyloliquefaciens (ATCC 3978) ca aditiv pentru hrana puilor pentru îngrășat, a rațelor și a curcanilor pentru îngrășat (titularul autorizației: Danisco Animal Nutrition; entitate juridică: Finnfeeds International Limited)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru preparatul menționat în anexa la prezentul regulament. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la autorizarea unui preparat enzimatic de endo-1,4-beta-xilanază produsă de Trichoderma reesei (ATCC PTA 5588), de subtilizină produsă de Bacillus subtilis (ATCC 2107) și de alfa-amilază produsă de Bacillus amyloliquefaciens (ATCC 3978) ca aditiv pentru hrana puilor pentru îngrășat, a rațelor și a curcanilor pentru îngrășat, urmând a fi clasificat în categoria „aditivi zootehnici”.
            
         
               (4)
            
            
               Autoritatea a concluzionat în avizul său din 17 iunie 2009 (2) că preparatul enzimatic de endo-1,4-beta-xilanază produsă de Trichoderma reesei (ATCC PTA 5588), de subtilizină produsă de Bacillus subtilis (ATCC 2107) și de alfa-amilază produsă de Bacillus amyloliquefaciens (ATCC 3978) nu are un efect nociv asupra sănătății animale, asupra sănătății umane sau asupra mediului și că utilizarea preparatului respectiv îmbunătățește performanța animalelor. Autoritatea nu a considerat necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform dispozițiilor din anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupului funcțional „promotori de digestibilitate”, este autorizat ca aditiv pentru hrana animalelor în condițiile prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 12 noiembrie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  The EFSA Journal (2009) 1154, p. 1 și The EFSA Journal (2009) 1156, p. 1.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metoda de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Unități de activitate/kg de furaj complet cu un conținut de umiditate de 12 %
               
            
                  
                     Categoria aditivi zootehnici. Grup funcțional: promotori de digestibilitate
                  
               
            
                  4a10
               
               
                  Danisco Animal Nutrition (entitate juridică: Finnfeeds International Limited)
               
               
                  Endo-1,4-beta-xilanază
                  EC 3.2.1.8
                  Subtilizină
                  EC 3.4.21.62
                  Alfa-amilază
                  EC 3.2.1.1
               
               
                  
                               
                           
                           
                              Compoziția aditivului:
                              Preparat de endo-1,4-beta-xilanază produsă de Trichoderma reesei (ATCC PTA 5588), de subtilizină produsă de Bacillus subtilis (ATCC 2107) și de alfa-amilază produsă de Bacillus amyloliquefaciens (ATCC 3978) având o activitate minimă de
                           
                        
                               
                           
                           
                              formă solidă:
                              
                                           
                                       
                                       
                                          Endo-1,4-beta-xilanază 1 500 U (1)/g
                                       
                                    
                                           
                                       
                                       
                                          Subtilizină (protează) 20 000 U (2)/g
                                       
                                    
                                           
                                       
                                       
                                          Alfa-amilază 2 000 U (3)/g
                                       
                                    
                        
                               
                           
                           
                              Caracterizarea substanței active:
                              Endo-1,4-beta-xilanază produsă de Trichoderma reesei (ATCC PTA 5588), subtilizină produsă de Bacillus subtilis (ATCC 2107) și alfa-amilază produsă de Bacillus amyloliquefaciens (ATCC 3978)
                           
                        
               
                  Pui pentru îngrășat
               
               
                  —
               
               
                  Endo-1,4-beta-xilanază 187,5 U
                  Subtilizină 2 500 U
                  Alfa-amilază 250 U
               
               
                   
               
               
                  
                              1.
                           
                           
                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.
                           
                        
                              2.
                           
                           
                              Se utilizează în hrana pentru animale bogată în polizaharide neamilacee (în principal beta-glucani și arabinoxilani), cum ar fi cea care conține mai mult de 40 % porumb.
                           
                        
                              3.
                           
                           
                              Din motive de siguranță: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.
                           
                        
                              4.
                           
                           
                              Se va elabora o metodă adecvată în scopul controlului.
                           
                        
               
                  3 decembrie 2019
               
            
                  Rațe
               
               
                  Endo-1,4-beta-xilanază 75 U
                  Subtilizină 1 000 U
                  Alfa-amilază 100 U
               
            
                  Curcani pentru îngrășat
               
               
                  Endo-1,4-beta-xilanază 300 U
                  Subtilizină 4 000 U
                  Alfa-amilază 400 U
               
            
         (1)  U de endo-1,4-beta-xilanază este cantitatea de enzimă care eliberează 0,5 micromol de zaharuri reductoare (măsurate în echivalenți xiloză) pe minut, pornind de la xilan în tărâțe de ovăz reticulat, la pH 5,3 și la 50 °C.
      
         (2)  1 U de subtilizină este cantitatea de enzimă care eliberează 1 micromol de compus fenolic (măsurat în echivalenți de tirozină) pe minut dintr-un substrat de cazeină, la pH 7,5 și la 40 °C.
      
         (3)  1 U de alfa-amilază este cantitatea de enzimă care eliberează 1 micromol de legături glucozidice pe minut dintr-un substrat de polimer amilaceu reticulat și insolubil în apă, la pH 6,5 și la 37 °C.